
Subsemnatul, Benoni MORUZI, în calitate de inițiator al proiectului de hotărâre pentru aprobarea  ,,reducerilor de la plata impozitului pe clădiri şi a impozitului pe teren pentru persoanele ale căror venituri lunare sunt mai mici decât salariul minim brut pe economie ori constau în exclusivitate din ajutor de şomaj şi/sau pensie de asistenţă socială, începând cu anul 2022” formulez prezentul


REFERAT DE APROBARE – ca instrument de prezentare și motivare


Propun, în condițiile legii, reducerea de la plata impozitului pe clădiri şi a impozitului pe teren pentru persoanele ale căror venituri lunare sunt mai mici decât salariul minim brut pe economie ori constau în exclusivitate din ajutor de şomaj şi/sau pensie de asistenţă socială, începând cu anul 2022.
Reducerea de la obligațiile fiscale mai sus enunțate se aplică numai acelor persoane deținătoare de suprafețe de teren sau clădiri care au un statut social precar (venituri reduse sau chiar ajutor de șomaj sau pensie de asistență socială). Reducerea se aplică la cererea persoanei îndreptățite care este obligată să atașeze documentele justificative prin care să facă dovada că se încadrează în una dintre situațiile enumerate pentru a putea fi beneficiar al acestei reduceri fiscale. 
Măsura este susținută consecvent de autoritățile publice locale de la nivelul comunei Aroneanu, ea fiind luată în aceleași condiții în ultimii 12 ani.

